**Prohodul razboinicului**

*Mateiu Caragiale*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din goana-l sagetara tradat intr-o stramtoare

Si-n adancimi de codri, sub ceru-nnegurat,

Crunti vanatori de zimbri urland i-au inaltat

O schela uriasa de prazi si de odoare.

Si trupuri rastignite, si tigve ranjitoare,

Si prunci zdrobiti, si roabe cu sanul spintecat

Se zbat in gheara mortii pe rugu-nsangerat,

Ce-n varfu-i poarta lesul intepenit calare.

In purpura infipta pe zalele-aurite

Cuceritorul pare, urdiilor cernite,

Un falnic zeu ce cata sa se avante-n nori,

Si, ne’mpacati in juru-i, cu sulitele-ntinse

I-arata catre zare pletosii luptatori

Cum ard ingenuncheate cetatile invinse.